苏轼
人日猎城南会者十人以身轻一鸟过枪急万人呼
儿童笑使君，忧愠长悄悄。
谁拈白接?，令跨金騕褭。
东风吹湿雪，手冷怯清晓。
忽发两鸣髇，相趁飞aa18小。
放弓一长啸，目送孤鸿矫。
吟诗忘鞭辔，不语头自掉。
归来仍脱粟，盐豉煮芹蓼。
何似雷将军，两眼霜鹘皎。
黑头已为将，百战意未了。
马上倒银瓶，得兔不暇燎。
少年负奇志，蹭蹬百忧绕。
回首英雄人，老死已不少。
青春还一梦，余年真过鸟。
莫上呼鹰台，平生笑刘表。